

VLADA REPUBLIKE HRVATSKE

Zagreb, 5. listopada 2022.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo financija |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog zaključka o davanju prethodne suglasnosti predstavniku Vlade Republike Hrvatske za prihvaćanje amandmana drugih predlagatelja na Konačni prijedlog zakona o izmjenama i dopunama Zakona o sustavu osiguranja depozita |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

**Prijedlog**

Na temelju članka 31. stavka 3. Zakona o Vladi Republike Hrvatske („Narodne novine“, br. 150/11., 119/14., 93/16., 116/18. i 80/22.), Vlada Republike Hrvatske je na sjednici održanoj \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ donijela

**Z A K L J U Č A K**

Daje se prethodna suglasnost predstavniku Vlade Republike Hrvatske za prihvaćanje amandmana Odbora za financije i državni proračun Hrvatskoga sabora, od 23. rujna 2022., na Konačni prijedlog zakona o izmjenama i dopunama Zakona o sustavu osiguranja depozita, drugo čitanje, P.Z.E. br. 269.

KLASA:

URBROJ:

Zagreb,

PREDSJEDNIK

mr. sc. Andrej Plenković

**OBRAZLOŽENJE**

Odbor za financije i državni proračun Hrvatskoga sabora podnio je na 56. sjednici, održanoj 23. rujna 2022. amandman na članak 6. Konačnog prijedloga zakona o izmjenama i dopunama Zakon o sustavu osiguranju depozita, drugo čitanje, P.Z.E. br. 269.

Amandman glasi:

U članku 6. izmijenjenom članku 11. stavku 5. iza riječi: „uplatila“ dodaju se riječi: „na ime obračunate premije za osiguranje depozita“.

Obrazloženje amandmana:

Odredbom izmijenjenog članka 11. stavka 5. propisuje se da u slučaju prijenosa dijela aktivnosti kreditne institucije u drugu državu članicu, premije za osigurane depozite koje je ta kreditna institucija uplatila za razdoblje od 12 mjeseci prije prijenosa aktivnosti, osim izvanrednih premija, prenose se u sustav osiguranja depozita u drugoj državi članici razmjerno iznosu prenesenih osiguranih depozita.

Amandmanom se dopunjuje predmetna odredba kako bi bilo nedvojbeno da se radi o obračunatoj premiji za razdoblje od 12 mjeseci koji prethode promjeni članstva, čime se izričaj ove odredbe usklađuje s izričajem u stavku 3. istoga članka.

Slijedom navedenoga, amandman je osnovan te se daje prethodna suglasnost predstavniku Vlade Republike Hrvatske za prihvaćanje navedenog amandmana.